

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.4** | 2025. gada 31. jūlijā |

**18.**

**Par grozījumu Ogres novada attīstības programmas 2022. - 2027. gadam Investīciju plānā 2022. - 2027. gadam un precizējumu Ogres novada pašvaldības domes 2025. gada 9. jūlija lēmumā “Par grozījumiem Ogres novada attīstības programmas 2022. - 2027. gadam Investīciju plānā 2022. - 2027. gadam”**

Saskaņā ar Ogres novada pašvaldības (turpmāk – Pašvaldība) domes 2022. gada 24. novembra lēmumu “Par Ogres novada ilgtspējīgas attīstības stratēģijas 2022. - 2034. gadam 2.1. redakcijas, Ogres novada attīstības programmas 2022. - 2027. gadam 2.1. redakcijas un Vides pārskata apstiprināšanu”[[1]](#footnote-1) apstiprināta Ogres novada attīstības programma  2022. - 2027. gadam[[2]](#footnote-2) (turpmāk – Attīstības programma), Attīstības programmas Rīcības plāns 2022. -2027. gadam[[3]](#footnote-3) un Investīciju plāns 2022. - 2027. gadam[[4]](#footnote-4) (turpmāk – Investīciju plāns).

Saskaņā ar Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 73. punktu rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam. Aktualizēto rīcības plānu un investīciju plānu apstiprina ar domes lēmumu un ievieto Teritorijas attīstības plānošanas informācijas sistēmā.

Ogres novada ilgtspējīgas attīstības stratēģijas 2022. - 2034. gadam[[5]](#footnote-5) (turpmāk – Stratēģija) piektais stratēģiskais mērķis ir vērsts uz ērtas, uz sadarbību vērstas pārvaldes izveidi (SM5). Attīstības programmas piektā vidējā termiņa prioritāte *Efektīvas pārvaldības un komunikācijas attīstīšana* (VTP-5) ir pakārtota Stratēģijas piektajam stratēģiskajam mērķim. Viens no minētās vidējā termiņa prioritātes rīcības virzieniem ir *Sabiedriskā kārtība un drošība* (RV-15) un tā pirmais uzdevums paredz radīt drošu vidi novada iedzīvotājiem un viesiem.

Saskaņā ar Ministru kabineta 2025. gada 27. maija noteikumu Nr. 318 “Eiropas Savienības kohēzijas politikas programmas 2021. - 2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.9. pasākuma "Objektu (patvertņu) pielāgošana un aprīkošana civilās aizsardzības mērķiem" īstenošanas noteikumi” (turpmāk – MK noteikumi Nr. 318) 5. punktu Eiropas Savienības kohēzijas politikas programmas 2021. - 2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.9. pasākuma "Objektu (patvertņu) pielāgošana un aprīkošana civilās aizsardzības mērķiem" (turpmāk – Pasākums) ietvaros tiek atbalstīti Ministru kabineta rīkojumā par civilās aizsardzības mērķiem pielāgojamiem un aprīkojamiem objektiem (patvertnēm) ietvertie objekti (turpmāk – Objekti). MK noteikumu Nr. 318 11. punkts noteic, ka Pasākuma mērķis ir esošu telpu pārbūve vai atjaunošana, pielāgojot tās III kategorijas patvertņu ierīkošanai, kas paredzētas cilvēku aizsardzībai no bīstamiem faktoriem, mazinot ārēja sprādziena triecienviļņa un šķembu ietekmi, kas rodas katastrofas, militāra iebrukuma vai kara gadījumā.

Objekti ir noteikti Ministru kabineta 2025. gada 3. jūnija rīkojuma Nr. 316 “Par civilās aizsardzības mērķiem pielāgojamajiem un aprīkojamajiem objektiem (patvertnēm)” (turpmāk – MK rīkojums Nr. 316) 1. pielikumā.

2025. gada 11. jūnijā Pašvaldībā saņemta Centrālās finanšu un līgumu aģentūras vēstule “Uzaicinājums iesniegt Eiropas Reģionālās attīstības fonda   5.1.1. specifiskā atbalsta mērķa 5.1.1.9. pasākuma “Objektu (patvertņu) pielāgošana un aprīkošana civilās aizsardzības mērķiem” projektu iesniegumu atlases projekta iesniegumu” (reģistrēta ar Nr. 2-4.1/3283), kurā Pašvaldība aicināta sagatavot un iesniegt projektu iesniegumus par MK rīkojuma Nr. 316 1. pielikumā iekļautajiem 14 (četrpadsmit) Pašvaldībai piekritīgajiem Objektiem.

Pašvaldība secina, ka iedzīvotāju drošības nodrošināšanai būtu lietderīgi Pasākuma ietvaros īstenot MK rīkojuma Nr. 316 1. pielikumā noteikto Pašvaldībai piekritīgo Objektu pielāgošanu un aprīkošanu.

Saskaņā ar Pašvaldības domes 2025. gada 9. jūlija lēmumu “Par grozījumiem Ogres novada attīstības programmas 2022. - 2027. gadam Investīciju plānā 2022. - 2027. gadam”[[6]](#footnote-6) (turpmāk – Pašvaldības domes 2025. gada 9. jūlija lēmums) tika grozīts Investīciju plāns, iekļaujot divus projektus. Pašvaldība konstatē, ka Pašvaldības domes 2025. gada 9. jūlija lēmuma 2. pielikumā 9. rindas ailē AT tehniskās kļūdas dēļ norādīts skaitlis “266 200”.

Ņemot vērā minēto, un pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 73. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Grozīt Ogres novada attīstības programmas 2022. - 2027. gadam Investīciju plānu  2022. - 2027. gadam (turpmāk - Investīciju plāns), papildinot ar 15.1.4. punktu saskaņā ar šā lēmuma pielikumu.
2. Precizēt Ogres novada pašvaldības domes 2025. gada 9. jūlija lēmuma “Par grozījumiem Ogres novada attīstības programmas 2022. - 2027. gadam Investīciju plānā 2022.  -  2027.  gadam” 2. pielikumu, 9. rindas ailē AT svītrojot skaitli “266 200”.
3. Uzdot Ogres novada pašvaldības Centrālās administrācijas Attīstības un plānošanas nodaļas telpiskajam plānotājam:
   1. ievietot šo lēmumu un Investīciju plānu Teritorijas attīstības plānošanas informācijas sistēmā piecu darbdienu laikā pēc lēmuma pieņemšanas;
   2. nodrošināt paziņojuma par šo lēmumu publicēšanu Ogres novada pašvaldības oficiālajā tīmekļvietnē [www.ogresnovads.lv](http://www.ogresnovads.lv) nedēļas laikā pēc šī lēmuma pieņemšanas un nākošajā Ogres novada pašvaldības informatīvā izdevuma numurā.
4. Uzdot Ogres novada pašvaldības domes priekšsēdētāja birojam informēt par šo lēmumu Ogres novada pašvaldības iedzīvotāju padomes.
5. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka A. Kraujas paraksts)

1. <https://tapis.gov.lv/tapis/lv/downloads/152986> [↑](#footnote-ref-1)
2. <https://tapis.gov.lv/tapis/lv/downloads/152978> [↑](#footnote-ref-2)
3. <https://tapis.gov.lv/tapis/lv/downloads/171819> [↑](#footnote-ref-3)
4. <https://tapis.gov.lv/tapis/lv/downloads/220841> (09.07.2025. redakcija) [↑](#footnote-ref-4)
5. <https://tapis.gov.lv/tapis/lv/downloads/153036> [↑](#footnote-ref-5)
6. <https://tapis.gov.lv/tapis/lv/downloads/220842>, <https://tapis.gov.lv/tapis/lv/downloads/220843>, <https://tapis.gov.lv/tapis/lv/downloads/220844> [↑](#footnote-ref-6)